   Мотиви за приемане на Наредба за изменение и допълнение на Наредба за дейността на „Синя зона” и платените паркинги.
С решение №175/25.09.2008 година Общински съвет гр.Разлог е приел Наредба за дейността на „Синя зона” и платените паркинги стопанисвани и експлоатирани от ОП „Паркинги и гаражи” гр.Разлог.
С решение №143/24.04.2024 год. на Общински съвет гр.Разлог бе увеличена с 50% цената на почасовото платено паркиране в „Синя зона“ и платените паркинги  от 1.00 лв. на 1.50 лв.и с 25% цената на т.нар. „Месечен абонамент“ – от 30.00 лв.на 38.00 лв. за един месец , 69.00 лв.за два месеца и 93.00 за три месеца /по 31.00 лв на месец за всеки месец след третия/.                                   В резултат на това, цените на месечните абонаменти останаха по-ниски, като през последните месеци се наблюдава устойчива тендеция на значително увеличаване на броя им, като средно от 50 на месец, същите се увеличиха до 120, 150 на месец.   
При капацитет от общо 300 паркоместа в „Синя зона“ и платените паркинги почти половината от паркоместата са заети от абонати, като същите престояват почти през целия ден и заемат съответно паркомясто. Това от своя страна може да има негативен ефект относно финансовите резултати на предприятието. Така значително се намаляват условията и възможностите за свободен достъп на повече жители и гости на гр.Разлог до различните учреждения и институции намиращи се в централна градска част и осигуряването на свободни места за паркиране на автомобилите. 

Причините, които налагат приемането на изменението и допълнението 
са следните:
Основната причина поради която се налага изменение и допълнение на Наредбата е увеличаването на броя на автомобилите с платен „Месечен абонамент” почти три пъти. Същите престояват през целия ден и заемат половината от паркоместата в зоната и най-вече по ул.”Шейново” и паркинг ул. „Хр.Ботев” и „Г.Делчев”, като цената за целодневен престой възлиза на 1.90 лв. за целия ден при „месечен абонамент” от 38.00 лв. на месец. Така се ограничава до голяма степен и възможността по-голям брой потребители да могат да паркират в „Синя зона” и платените паркинги.                                                                                                                        Все по-голямото струпване на автомобили в Централна градска част и липсата
на свободни места за паркиране срещу заплащане, също налага съответното актуализиране на таксите за паркиране „месечен абонамент” съобразно променените условия при организацията на паркирането в „Синя зона” и платените паркинги гр.Разлог.
Финансови и други средства необходими за прилагането на Наредбата:
За прилагането на Наредбата за изменение и допълнение на Наредбата за дейността на „Синя зона” и платените паркинги не са необходими допълнителни финансови средства, както и ангажирането на допълнителен човешки ресурс.
Цели, които се поставят с приемане на промените в Наредбата:                Главна цел е създаването на необходимите условия и предпоставки
за разтоварване на централна градска част от ППС с оглед осигуряване на повече свободни паркоместа и улесняване на гражданите при паркиране в работни дни.Цел на предлаганите промени в Наредбата е и актуализиране на таксите за паркиране в „Синя зона”и платените паркинги съобразно променените ценови условия и осигуряване на по-голям брой свободни паркоместа в зоните за платено паркиране.
Очаквани резултати:
Очакваните резултати от изменението на Наредбата са подобряване организацията на движение и паркиране в „Синя зона”и платените паркинги, увеличаване на свободните паркоместа срещу заплащане и подобряване  финансовите резултати  на предприятието.
Анализ за съответствие с правото на Европейския съюз:
При изготвянето на проекта за изменение и допълнение на Наредбата, преди
приемането и от Общински съвет гр.Разлог са спазени всички изисквания за издаване на подзаконови нормативни актове, съобразно ЗНА, Административно-процесуалния кодекс /АПК/ и Указ №883 за прилагане на ЗНА, Закона за местното самоуправление и местната администрация /ЗМСМА/
и Закона за общинската собственост /ЗОбС/.                                                            Проектът е съобразен с европейското законодателство, както и с разпоредбите и целите  на националното и местното законодателство.

